Viborger Samler, 1848-09-11
Af det mærkelige Mødes Forhandlinger udhæves Følgende: Betingelserne for Vaabenstilstanden oplæses. Ved Artiklen om Annulleringen af alle de af den provisoriske Regjering udstedede Love udbryder Uvillien paa Gallerierne. Derefter oplæses den preussiske Ministerpræsident Auerswalds Skrivelse af 31te Aug. til den provisoriske Regjering. J denne Skrivelse yttrer Ministeren, at han paa Grund af Sagens Vigtighed ei tager i Betænkning allerede nu considentsielt at meddele den provisoriske Regjering Beslutningen. Ved Forbundstroppernes Forbliven (?) i Slesvig, og ved det uformindskede Troppeantal (?) af det slesv.-holst Armeecorps er der tilsikkret det tydske Element den virksomste Beskyttelse m.m. - Hensyn til Hertugdømmernes Jnteresser hørte til de Grunde, der maatte bestemme den preussiske Regjering til uden videre Forhaling at afslutte og ratificere Vaabenstilstanden paa de Betingelser, som Tilstanden i de politiske Forhold og Tydsklands Jnteresse bydende fordrede. J Slutningen af Brevet omtales, at Fredsunderhandlingerne ville snarest muligt aabnes under engelsk Mægling, og at den preussiske Regjering vil paa det kraftigste repræsentere og hævde Hertugdømmernes Jnteresser og deres af den preussiske Regjering stedse anerkjendte Rettigheder. Efter Documenternes Oplæsning yttrede Regjeringscommissair Bremer, at nogle af Betingelserne for Vaabenstilstanden ikke svarede til Landets Forventninger, og Udførelsen af samme var umulig i flere Puncter, i det mindste i eet. Han formanede Forsamlingen til at handle med Rolighed og Besindighed, og meddeelte den, at den pr. General Bonin vilde overtage Commandoen over de slesvig-holst. Tropper. - Derefter fulgte en Mængde Jnterpellationer. Clausen fra Kiel spurgte om den provisoriske Regjering kunde fremlægge eller angive for Forsamlingen: om og hvorvidt Preussen havde overskredet den det af Centralmagten meddeelte Fuldmagt; hvortil Regjeringscommissairen sagde, at Regjeringen ei kunde meddele Forsamlingen de considentielle Meddelelser. v. Prangen opkastede det Spørgsmaal: Hvorfor der i Conventionen kun omtales det tydske Forbund og ikke Centralmagten, Forbundet existerede jo ikke mere. Hvorledes havde Preussen, committeret af Centralmagten, kunne afslutte Vaabenstilstanden i Forbundets Navn, Vare de tvende Navne maaskee attereensbetydende, Derefter fremtraadte Landfoged Jensen med sit ovenfor meddeelte Andragende, der understøttedes af flere Deputerede. - Præsidenten anmelder nu at der under Mødet er indtruffen fra Jtzehoe til Landsforsamlingen en Adresse, hvori der udtales Ønsker om den provisoriske Regjerings Vedbliven, 2) om at Overgeneralen ikke maatte afgive sin befaling, 3) om at Landsforsamlingen maatte erklære sig permanent og nedlægge Protest imod Vaabenstilstanden, saaledes som samme er bekjendtgjort, 4) om at Landet maatte løses fra at udvise Lydighed imod en af Landsforsamlingen ikke anerkjendt Regjering, 5) og om at Landsforsamlingen skyndsomst maatte fuldende Forfatningsværket, gjøre Hæren slagfærdig, udstede en befaling om at tilbagevise et eventuelt dansk Angreb, samt udstede et Decret til Landet om en masse at gribe til Vaaben. - Olshausen understøtter Jensens Andragende, og foreslaaer, at Forsamlingen skal affatte og indsende til Rigsmagten og Rigsdagen i Frankfurt en Erklæring, hvori de Grund udhæves, der tale for Umuligheden af Opfyldelsen af Vaabenstilstandens Betingelser, og hvori der petitioneres om Jkkeratificationen af den afsluttede Overeenskomst. Landfoged Jensen føier til sit første Andragende endnu det, at Forsamlingens Beslutninger skulle meddeles den provisoriske Regjering, at denne anmodes om at publicere Beslutningerne, og at det overdrages Bureauet af tilstille Centralmagten og Rigsdagen i Frankfurt samme. Falck ønsker, at dette udsættes indtil de 5 første Andragender ere antagne, og vil, at Jensens sidste Andragende forenes med Olshausens Forslag. Jensens 5 første Andragender antages; Discussionen om Js sidste Andragende aabnes. Olshausen understøtter dette. Den første Deel af Jensens sidste Andragende antages. – Dermed ender hiin Tidendes Meddelelser.